Olivier Thill
Den Olivier "Oli" Thill, gebuer de 17. Dezember 1996 zu Nidderkuer‎ an der Gemeng Déifferdeng, ass e lëtzebuergesche Foussballspiller op der Mëttelfeldpositioun.

Vun 2015 bis 2018 huet den Thill fir den FC Progrès Nidderkuer gespillt. Zanter 2018 spillt hie beim russeschen FK Ufa. Ausser fir de Mikhail Zaritskiy, ass hien den éischte Lëtzebuerger am russesche Foussball. Am Dezember 2018 huet den Thill säi éischte Gol fir Ufa geschoss.

Tëscht dem 31. August 2017 an dem 22. Mäerz 2022 huet den Olivier Thill 40 mol fir déi lëtzebuergesch Foussballnationalekipp gespillt.

Seng Bridder Sébastien Thill a Vincent Thill sinn och Foussballspiller. Säi Papp Serge Thill ass e Foussballtrainer an och fréiere Foussballspiller. D'Mamm Nathalie Thill ass eng fréier Liichtathletin a Foussballspillerin. Ausserhalb vum Sport huet den Olivier Thill zu Lëtzebuerg als Stagiaire an enger Schoul geschafft. Hie schwätzt Sproochen déi geleefeg fir d'Lëtzebuerger sinn: Lëtzebuergesch, Franséisch, Däitsch, Englesch an Italieenesch, an och aktiv studéiert hien d'russesch Sprooch. Den "Oli" Thill dreemt dervun, fir Architekt no der Carrière als Foussballist ze ginn.

Um Spaweck 

Olivier
Gebuer 1996
Spiller vun der lëtzebuergescher Foussballnationalekipp